b'\n_START_ARTICLE_\nCocromita\n_START_SECTION_\nCaracter\xc3\xadstiques\n_START_PARAGRAPH_\nLa cocromita \xc3\xa9s un \xc3\xb2xid de f\xc3\xb3rmula qu\xc3\xadmica (Co,Ni,Fe)(Cr,Al)\xe2\x82\x82O\xe2\x82\x84. Cristal\xc2\xb7litza en el sistema c\xc3\xbabic, formant grans d\'unes 20 micres aproximadament. La seva duresa a l\'escala de Mohs \xc3\xa9s 7._NEWLINE_Segons la classificaci\xc3\xb3 de Nickel-Strunz, la cocromita pertany a "04.BB: \xc3\x92xids amb proporci\xc3\xb3 Metall:Oxigen = 3:4 i similars, amb nom\xc3\xa9s cations de mida mitja" juntament amb els seg\xc3\xbcents minerals: cromita, coulsonita, cuprospinel\xc2\xb7la, filipstadita, franklinita, gahnita, galaxita, hercynita, jacobsita, manganocromita, magnesiocoulsonita, magnesiocromita, magnesioferrita, magnetita, nicromita, qandilita, espinel\xc2\xb7la, trevorita, ulv\xc3\xb6spinel\xc2\xb7la, vuorelainenita, zincocromita, hausmannita, hetaerolita, hidrohetaerolita, iwaki\xc3\xafta, maghemita, titanomaghemita, tegengrenita i xie\xc3\xafta.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba en substituci\xc3\xb3 de cromita en dip\xc3\xb2sits de n\xc3\xadquel tabular en el contacte entre quarsita i roques ultram\xc3\xa0fiques serpentinitzades. Sol trobar-se associada a altres minerals com: trevorita, nicromita, liebenbergita, bunsenita, corind\xc3\xb3 i albita. Va ser descoberta l\'any 1978 al dip\xc3\xb2sit de n\xc3\xadquel de Bon Accord, a Barberton (Districte d\'Ehlanzeni, Mpumalanga, Sud-\xc3\xa0frica). Tamb\xc3\xa9 ha estat descrita al volc\xc3\xa0 Mutnovsky, a la prov\xc3\xadncia de Kamtxatka (R\xc3\xbassia), sent aquests dos els \xc3\xbanics indrets on se n\'ha trobat.'